*Projekts*

LATVIJAS REPUBLIKAS MINISTRU KABINETS

2018.gada \_\_\_.\_\_\_\_\_\_\_\_ Noteikumi Nr.\_\_\_\_\_\_\_

Rīgā, (prot. Nr. .§)

Grozījumi Ministru kabineta 2017.gada 30.maija noteikumos Nr.295 "Noteikumi par transportlīdzekļu valsts tehnisko apskati un tehnisko kontroli uz ceļa"

Izdoti saskaņā ar

Ceļu satiksmes likuma

16.panta septīto daļu

Izdarīt Ministru kabineta 2017.gada 30.maija noteikumos Nr.295 "Noteikumi par transportlīdzekļu valsts tehnisko apskati un tehnisko kontroli uz ceļa" (Latvijas Vēstnesis, 2017, 147.nr.) šādus grozījumus:

1. Izteikt 13.2.2.4. apakšpunktu šādā redakcijā:

“par transportlīdzekļiem, kas veic pasažieru komercpārvadājumus, atbilstoši normatīvo aktu par pasažieru komercpārvadājumiem ar taksometriem prasībām (turpmāk – taksometrs);”

1. Izteikt 18. punktu šādā redakcijā:

“18. Tehnisko apskati taksometram neveic, ja piešķirtās licences kartītes derīguma termiņš ir beidzies, piešķirtā licences kartīte ir anulēta vai tās darbība ir apturēta normatīvajos aktos par pasažieru komercpārvadājumiem ar taksometriem noteiktajā kārtībā.”

1. Izteikt 21.9. apakšpunktu šādā redakcijā:

“21.9. taksometra piešķirtās licences kartītes derīguma termiņš ir beidzies vai piešķirtā licences kartīte ir anulēta vai tās darbība ir apturēta normatīvajos aktos par pasažieru komercpārvadājumiem ar taksometriem noteiktajā kārtībā;”

4. Papildināt noteikumus ar 99.punktu šādā redakcijā:

 “Šo noteikumu grozījumi 1.pielikuma 3.1.koda A1 daļā un 1.pielikuma 3.3.koda A4 daļā un B daļā stājas spēkā 2018.gada 1.novembrī.”

5. Papildināt 1.pielikuma 3.1. koda A1 daļu aiz vārdiem “redzamības traucēkļu” ar vārdiem “izņemot netiešās redzamības sistēmas sastāvdaļas”.

6. Papildināt 1.pielikuma 3.3. kodu ar A4 daļu šādā redakcijā:

“A4. Lai nodrošinātu transportlīdzekļa, kas pēc konstrukcijas ir paredzēts braukšanai pa ceļa kreiso pusi, vadītājam pietiekamu redzamību virzienā uz priekšu, transportlīdzekļa kreisajā pusē papildus jāuzstāda netiešās redzamības sistēma, kas sastāv no spoguļu pāra, kas, savstarpēji atspoguļojot attēlu pēc periskopa principa, nodrošinātu vadītājam brauktuves kreisās puses pārredzamību (turpmāk – spoguļu pāris), un attēla reģistrēšanas ierīces (piemēram, videokamera) ar attēla atspoguļošanas ierīci (piemēram, ekrānu). Netiešās redzamības sistēmu sastāvdaļas un to stiprinājumi nedrīkst traucēt vadības ierīču vai drošības sistēmu darbību, vai būtiski aizsegt vadītāja redzamības lauku. Netiešās redzamības sistēmai jābūt novietotai transportlīdzekļa salonā. Attēla reģistrēšanas ierīcei un attēla atspoguļošanas ierīcei jābūt savstarpēji savienotām ar vadu un pieslēgtām pie pastāvīga elektrotīkla.

Spoguļu pārim jāizmanto I, II, III vai L klases spoguļus, kuri ir atbilstoši sertificēti un marķēti. Transportlīdzekļa spogulim, kas vērsts virzienā uz priekšu, jābūt uzstādītam transportlīdzekļa kreisajā pusē pēc iespējas tuvāk statnei, aiz vējstikla daļas, kuru notīra stiklu tīrītāju slotiņas. Spogulim nedrīkst būt redzamību pasliktinoši bojājumi vai pārklājums, tam jābūt regulējamam un pienācīgi nostiprinātam tā, lai kustības laikā patvaļīgi nemainītos tā stāvoklis.

Attēla reģistrēšanas ierīcei jābūt identificējamai ar redzamu marku un modeli, jāieslēdzas iedarbinot transportlīdzekļa motoru, jānodrošina redzamība diennakts gaišajā un tumšajā laikā, kā arī sliktas redzamības apstākļos, un tai jābūt ar šādiem tehniskajiem parametriem:

1. attēla frekvence ≥30 kadri sekundē;
2. izšķirtspēja ≥2 megapikseļi;
3. attēla sensora izmērs ≥1/3”;
4. ierakstītā attēla leņķis <100°;
5. minimālais uztvertais apgaismojums ≤0.05 lx;
6. diafragmas atvērums ≥F/1.4
7. maksimāli pieļaujamie gabarītizmēri, ieskaitot stiprinājumus (garums, platums, augstums): 150x100x100 mm;
8. ekspluatācijas temperatūras diapazons no -20°C līdz +45 °C.

Attēla reģistrēšanas ierīcei jābūt pienācīgi nostiprinātai tā, lai kustības laikā nemainītos tās stāvoklis, regulējamai, novietotai transportlīdzekļa kreisajā pusē pēc iespējas tuvāk statnei aiz vējstikla daļas, kuru notīra stiklu tīrītāju slotiņas.

Attēla atspoguļošanas ierīcei jābūt identificējamai ar redzamu marku un modeli, jāieslēdzas iedarbinot transportlīdzekļa motoru, jānodrošina redzamība diennakts gaišajā un tumšajā laikā, kā arī sliktas redzamības apstākļos, un tai jābūt ar šādiem tehniskajiem parametriem:

1. jānodrošina krāsainu attēlu;
2. atkarībā no apkārtējā apgaismojuma, automātiski jāpielāgo ekrāna spilgtums un kontrasts,
3. attēla frekvence ≥30 kadri sekundē;
4. izšķirtspēja ≥1280x720 pikseļiem;
5. spilgtums ≥400 cd/m²;
6. kontrasts ≥350:1;
7. ekrāna diagonāles izmērs no 17 līdz 30 cm;
8. ekspluatācijas temperatūras diapazons no -20°C līdz +45 °C.

Attēla atspoguļošanas ierīcei jābūt novietotai vadītāja redzamības zonā un iebūvētai vai nostiprinātai pie transportlīdzekļa paneļa.

Attēla reģistrēšanas ierīcei un attēla atspoguļošanas ierīcei jābūt savstarpēji savienotām ar vadu. Attēla atspoguļošanas ierīcei jāveic tikai vienu funkciju - jāattēlo videokameras fiksētais attēls tiešsaistē. Par attēla atspoguļošanas ierīci nedrīkst izmantot transportlīdzekļa izgatavotāja paredzēto ekrānu.

Prasība attiecībā uz netiešās redzamības sistēmas uzstādīšanu neattiecas uz transportlīdzekļiem, kas pēc konstrukcijas ir paredzēti braukšanai pa ceļa kreiso pusi un noteikti Ceļu satiksmes likuma 10.panta 8.daļas 1.punkta c, d, e apakšpunktos.”

7. Papildināt 1.pielikuma 3.3. koda B daļas tabulu aiz ailes, kas nosaka B3 daļas 2.vērtējumu, ar B4 daļas ailēm šādā redakcijā:

|  |  |
| --- | --- |
| B4. Netiešās redzamības sistēmas ierīces bojājumi, vai nedrošs tās stiprinājums, bet redzamība netiek būtiski ietekmēta; spoguļi nav sertificēti vai atbilstoši marķēti, vai nav regulējami; netiešās redzamības sistēmu komponentes un to stiprinājumi traucē vadības ierīcēm vai aktīvo drošības sistēmu darbībai, vai būtiski aizsedz vadītāja tiešās redzamības zonu. | 2 |
| B4. Transportlīdzeklis ar vadību labajā pusē nav aprīkots ar netiešās redzamības sistēmu; netiešās redzamības sistēmas ierīce (-es) vai to novietojums neatbilst prasībām; netiešās redzamības sistēmas ierīces bojājumi, vai nedrošs stiprinājums, kā rezultātā redzamība ir traucēta vai netiek nodrošināta; netiešās redzamības ierīce nedarbojas. | 3 |

**”**

8. Aizstāt 1.pielikuma II. sadaļā “Specifiskie nosacījumi” vārdus “vieglais taksometrs” ar vārdu “taksometrs” atbilstošā locījumā.

9. Izteikt 1.pielikuma 10.1.koda A1 daļu šādā redakcijā:

“A1.Taksometram atbilstoši normatīvo aktu par pasažieru komercpārvadājumiem ar taksometriem prasībām jābūt aprīkotam ar taksometra numura zīmēm, speciālu, uz jumta nostiprinātu un izgaismotu taksometra pazīšanas zīmi un salonā, aiz vējstikla piestiprinātu gaismas kontrolsignālu.”

10. Svītrot 1.pielikuma 10.2.kodu.

11. Izteikt 1.pielikuma 10.3.kodu šādā redakcijā:

“**10.3. Skaitītājs**

**A. Prasības**

A1. Taksometram jābūt aprīkotam ar darba kārtībā esošu ierīci, kas rāda pakalpojuma maksu un nodrošina ienākumu uzskaiti (turpmāk – skaitītājs).

A2. Skaitītājam jāatbilst likuma [par mērījumu vienotību](https://likumi.lv/ta/id/42562-par-merijumu-vienotibu) prasībām un jābūt ar derīgu verifikācijas uzlīmi. Datus par skaitītāja verifikāciju atbilstības novērtēšanas institūcija ievada transportlīdzekļu reģistrā. Ievadītajiem datiem jāļauj identificēt skaitītāju un tā verifikācijas derīguma termiņu.

A3. Skaitītājam jāatbilst normatīvo aktu par nodokļu un citu maksājumu reģistrēšanas elektronisko ierīču un iekārtu lietošanas kārtību prasībām. Datus par apstiprināta skaitītāja modeli, modifikāciju vai versiju Valsts ieņēmumu dienests ievada transportlīdzekļu reģistrā.

**B. Prasību izpildes vērtēšanas kritēriji un novērtējumi**

|  |  |  |  |
| --- | --- | --- | --- |
| 10.3. | Pārbaudes metode | Vērtēšanas kritēriji | Novērtējums |
|  | Vizuāla | B1. Nav skaitītāja vai tas nedarbojas  | 2 |
| B2. Nav derīgas skaitītāja verificēšanas zīmes; neatbilstoši vai nav dati par skaitītāja verifikāciju transportlīdzekļu reģistrā | 2 |
| B3. Prasībām neatbilstošs skaitītāja modelis, modifikācija vai versija  | 2 |

**“**

12. Papildināt noteikumus ar informatīvo atsauci uz Eiropas Savienības direktīvām ar 5. punktu šādā redakcijā:

“5) Eiropas Parlamenta un Padomes 2007. gada 5. septembra Direktīva 2007/46/EK, ar ko izveido sistēmu mehānisko transportlīdzekļu un to piekabju, kā arī tādiem transportlīdzekļiem paredzētu sistēmu, sastāvdaļu un atsevišķu tehnisku vienību apstiprināšanai (pamatdirektīva).”

Ministru prezidents M.Kučinskis

Satiksmes ministra vietā-

veselības ministre A.Čakša

Iesniedzējs:

Satiksmes ministra vietā-

veselības ministre A.Čakša

Vīza:

Valsts sekretārs K.Ozoliņš

J.Kalniņš 67027118

Janis.Kalnins@sam.gov.lv

D.Ziemele-Adricka 67028036

Dana.Ziemele-Adricka@sam.gov.lv

J.Liepiņš 67025708

Janis.Liepins@csdd.gov.lv